ai4bharat/Pralekha huggingface dataset:
நிதி அமைச்சகம்
ரூ 121 கோடி ஜிஎஸ்டி மோசடியில் ஈடுபட்ட 3 பேர் கைது
போலி நிறுவனங்களின் வாயிலாக போலி ஆவணங்கள் மூலம் அதிகளவிலான உள்ளீட்டு வரி கடன் மோசடியில் ஈடுபட்டதற்காக பட்டயக் கணக்காளர் உள்ளிட்ட மூவரை ஹரியானாவில் உள்ள ஜிஎஸ்டி நுண்ணறிவு தலைமை இயக்குநரகத்தின் குருகிராம் மண்டல பிரிவு கைது செய்துள்ளது.
இது வரையில் நடைபெற்றுள்ள விசாரணையில், கைதான மூவரில் ஒருவர் மட்டும் குறைந்தது 13 நிறுவனங்களை உருவாக்கி ரூ 121 கோடி மதிப்புள்ள உள்ளீட்டு கடன் மோசடியில் ஈடுபட்டிருப்பது தெரியவந்துள்ளது.
மேற்கண்ட நபர் கமிஷன் ஏஜண்ட் ஒருவருடன் இணைந்து மோசடியில் ஈடுபட்டிருப்பது விசாரணையில் தெரியவந்துள்ளது. அவரும் கைது செய்யப்பட்டுள்ளார்.
பல்வேறு இடங்களில் விசாரணைகள் நடத்தப்பட்டு, சரிபார்ப்புகள், ஆதாரங்கள் மற்றும் பதிவு செய்யப்பட்ட அறிக்கைகளின் அடிப்படையில் கைது நடவடிக்கை மேற்கொள்ளப்பட்டுள்ளது. தில்லி தலைமை மாநகர நீதிபதி முன் ஆஜர்படுத்தப்பட்ட மூவரும் 14 நாள் நீதிமன்ற காவலில் சிறையில் அடைக்கப்பட்டனர். மேற்கொண்டு விசாரணை நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755070
------
(Visitor Counter : 132
பிரதமர் அலுவலகம்
‘தேசிய கல்விக் கொள்கையின் கீழ், உயர்கல்வியில் மாற்றங்களுக்கான சீர்திருத்தங்கள் பற்றிய மாநாட்டில்’ பிரதமர் நாளை துவக்க உரையாற்றுகிறார்
தேசிய கல்விக் கொள்கையின் கீழ் உயர்கல்வியில் மாற்றங்களுக்கான சீர்திருத்தங்கள் பற்றிய மாநாட்டில்’ பிரதமர் நாளை  காணொளி மாநாடு மூலமாக துவக்க உரையாற்றுகிறார். மத்திய மனித ஆற்றல் மேம்பாட்டு அமைச்சகமும், பல்கலைக்கழக மானியக் குழுவும் இணைந்து இந்த மாநாட்டுக்கு ஏற்பாடு செய்துள்ளன. தேசிய கல்விக் கொள்கையின் கீழ் இடம்பெற்றுள்ள முழுமையான, பல துறைகள் கொண்ட, வருங்காலத்தை எதிர் நோக்கக் கூடிய கல்வி; தரமான ஆய்வு; கல்வியில் மேலும் சிறந்த இடத்தை அடைவதற்காக தொழில்நுட்பத்தையும் கல்வியில் சேர்த்தல்; போன்ற பல்வேறு முக்கியமான அம்சங்கள் குறித்து, பல தொடர்கள் இந்த மாநாட்டில் இடம்பெறும்.
மத்திய மனித ஆற்றல் மேம்பாட்டுத் துறை அமைச்சர் திரு.ரமேஷ் பொக்ரியால், மத்திய மனித ஆற்றல் மேம்பாட்டுத் துறை இணையமைச்சர் திரு சஞ்சய் தோத்ரே ஆகியோர் நிகழ்ச்சியில் பங்கேற்பார்கள். தேசிய கல்விக் கொள்கையின் திட்ட வரைவுத் தயாரிப்புக் குழு உறுப்பினர்கள், தலைவர், சிறந்த கல்வியாளர்கள், அறிவியலாளர்கள், தேசிய கல்விக் கொள்கையின் பல்வேறு அம்சங்கள் குறித்து உரையாற்றுவார்கள்.
பல்கலைகழகத் துணைவேந்தர்கள், பல்வேறு கல்வி அமைப்புகளின் இயக்குநர்கள், கல்லூரி முதல்வர்கள், இதர பங்குதாரர்கள் நிகழ்ச்சியில் பங்கேற்பாளர்கள்.
இந்த நிகழ்ச்சியின் நேரடி ஒளிபரப்பைக் காண்பதற்கான இணைப்புகள் பின்வருமாறு:
மத்திய மனித ஆற்றல் மேம்பாட்டு அமைச்சகத்தின் முகநூல் பக்கம் : https://www.facebook.com/HRDMinistry/
பல்கலைக்கழக மானியக் குழுவின் யூடியூப் சேனல் பத்திரிகை தகவல் அலுவலகத்தின் யூடியூப் சேனல்
பல்கலைக்கழக மானியக் குழுவின் ட்விட்டர் ஹாண்டில் : https://twitter.com/ugc_india?s=12
தூர்தர்ஷன் செய்தி தொலைக்காட்சியிலும் இந்த நிகழ்ச்சி ஒளிபரப்பப்படும்.
மத்திய அமைச்சரவை
நாடாளுமன்ற உறுப்பினர் உள்ளூர் தொகுதி மேம்பாட்டுத் திட்டத்தை தொடர்வதற்கு அமைச்சரவை ஒப்புதல்
நாடாளுமன்ற உறுப்பினர் உள்ளூர் தொகுதி மேம்பாட்டுத் திட்டத்தை 2021-22 நிதியாண்டின் மீதமுள்ள பகுதியிலும், 2025-26 நிதியாண்டு வரையிலும் 15-வது நிதி ஆணையத்தின் காலகட்டம் வரை மறுசீரமைத்து தொடர பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்துள்ளது.
நாடாளுமன்ற உறுப்பினர் உள்ளூர் தொகுதி மேம்பாட்டுத் திட்டம் என்பது இந்திய அரசால் முழுமையாக நிதியளிக்கப்படும் மத்தியத் துறை திட்டமாகும். குடிநீர், ஆரம்பக் கல்வி, பொது சுகாதாரம், மற்றும் சாலைகள் உள்ளிட்டவற்றில் தங்கள் தொகுதிகளில் நீடித்து நிலைக்கும் சமுதாய சொத்துக்களை உருவாக்குவதை வலியுறுத்தும் வகையில், நாடாளுமன்ற உறுப்பினர்கள் வளர்ச்சிப் பணிகளை பரிந்துரைக்க உதவுவதே இத்திட்டத்தின் நோக்கமாகும்.
இத்திட்டத்தின் கீழ் ஒரு நாடாளுமன்ற உறுப்பினரின் தொகுதிக்கு ஆண்டுக்கு ரூ 5 கோடி வழங்கப்படும். இரண்டு தவணைகளாக தலா ரூ 2.5 கோடி வழங்கப்படும்.
கொவிட்-19-ஐ எதிர்கொள்ளும் பொருட்டு 2020 ஏப்ரல் 6 அன்று நடைபெற்ற அமைச்சரவை கூட்டத்தில் 2020-21 மற்றும் 2021-22 நிதியாண்டுகளில் நாடாளுமன்ற உறுப்பினர் உள்ளூர் தொகுதி மேம்பாட்டுத் திட்டத்தை செயல்படுத்தாமல், அந்த நிதியை கொவிட்-19 மேலாண்மைக்கு பயன்படுத்திக்கொள்ள முடிவெடுக்கப்பட்டது.
நாடு தற்போது பொருளாதார மீட்சியை நோக்கி நடைபோடுவதால், இத்திட்டத்தை மறுசீரமைத்து 2021-22 நிதியாண்டின் மீதமுள்ள பகுதியிலும், 2025-26 நிதியாண்டு வரையிலும் 15-வது நிதி ஆணையத்தின் காலகட்டம் வரை தொடர அமைச்சரவை இன்று முடிவெடுத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770522
மத்திய அமைச்சரவை
இந்தியா – கொரியா குடியரசு இடையே கூட்டாக அஞ்சல்தலை வெளியிடுவது தொடர்பாக அமைச்சரவைக்கு விளக்கம் அளிக்கப்பட்டது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – கொரியா குடியரசு இடையே பிப்ரவரி 2019ல் கையெழுத்தான புரிந்துணர்வு ஒப்பந்தம் குறித்து எடுத்துரைக்கப்பட்டது.
இந்திய அரசின் தொலைத்தொடர்பு அமைச்சகத்திற்கு உட்பட்ட அஞ்சல் துறையும், கொரிய குடியரசும் இணைந்து, "கொரியாவின் ராணி ஹூ ஹேவாங்-ஓக்" என்ற தலைப்பிலான அஞ்சல் தலை ஒன்றை வெளியிட பரஸ்பரம் ஒப்புக்கொண்டுள்ளன.
இந்த கூட்டு அஞ்சல் தலைகள், 2019 இறுதியில், இருதரப்பும் ஒப்புக்கொள்ளும் தேதியில் வெளியிடப்படும்.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட தொலைவில் இருந்து தாக்கும் பீரங்கி எதிர்ப்பு ஏவுகணையை டிஆர்டிஓ மற்றும் இந்திய விமானப்படை வெற்றிகரமான சோதனை செய்தன
உள்நாட்டிலேயே வடிவமைக்கப்பட்டு உருவாக்கப்பட்ட ஹெலிகாப்டரில் இருந்து ஏவக்கூடிய சந்த் எனப்படும் தொலைவில் இருந்து தாக்கும் பீரங்கி எதிர்ப்பு ஏவுகணையை பாதுகாப்பு ஆராய்ச்சி மேம்பாட்டு அமைப்பு  மற்றும் இந்திய விமானப்படை டிசம்பர் 11, 2021 அன்று பொக்ரான் எல்லையில் சோதனை செய்தன.
ஏவுகணையின் அனைத்து அம்சங்களும் வெற்றிகரமாக சோதனை செய்யப்பட்டன. அதிநவீன மில்லி மீட்டர் அலை ரேடார் தேடும் கருவி பொருத்தப்பட்டுள்ள இந்த ஏவுகணை, பாதுகாப்பான தூரத்தில் இருந்து அதிக துல்லியமான தாக்கும் திறனை கொண்டுள்ளது. 10 கிமீ தூரம் வரையிலான இலக்குகளை இந்த ஆயுதம் தாக்கும்.
டிஆர்டிஓ-வின் இதர ஆய்வகங்கள் மற்றும் தொழில்துறையுடன் இணைந்து ஹைதராபாத்தைச் சேர்ந்த ஆராய்ச்சி மையம் இமாரத் இந்த சந்த் ஏவுகணையை வடிவமைத்து உருவாக்கியுள்ளது . தற்சார்பு இந்தியாவை நோக்கிய முக்கிய முன்னேற்றமாக இது உள்ளது.
இந்த பணியுடன் தொடர்புடைய குழுவிற்கு பாதுகாப்பு அமைச்சர் திரு ராஜ்நாத் சிங் வாழ்த்து தெரிவித்துள்ளார். சந்த் ஏவுகணையின் வெற்றிகரமான சோதனை உள்நாட்டுப் பாதுகாப்புத் திறனை மேலும் மேம்படுத்தும் என்று பாதுகாப்புத் துறையின் செயலாளரும் டிஆர்டிஓ தலைவருமான டாக்டர் ஜி சதீஷ் ரெட்டி கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1780481
நிதி அமைச்சகம்
நிறுவனங்கள் வருமான வரி சட்டம் 1961ன் பிரிவு 139ஏ கீழ் நிரந்தரக் கணக்கு எண் பெறுவது எளிதாக்கப்பட்டுள்ளது
இணைப்புக்கான விண்ணப்பம், நிரந்தர கணக்கு எண் மற்றும் வரிக் கழிவு மற்றும் வசூல் கணக்கு எண் பெறுவதற்குப் பொது விண்ணப்பப் படிவத்தின் மூலம் நிறுவன விவகாரங்கள் துறை அமைச்சகத்தில் நிறுவனம் ஒன்று விண்ணப்பிக்கலாம். இவற்றில் இணைப்புக்காக அமைச்சகம் அளிக்கும் சான்றிதழில் நிரந்தரக் கணக்கு எண் மற்றும் வரிக் கழிவு மற்றும் வசூல் கணக்கு எண் ஆகியவை குறிப்பிடப்பட்டிருக்கும்.
நிதிச் சட்டம் 2018, வருமான வரிச் சட்டம் 1961ன் பிரிவு 139ஏ வைச் திருத்தி, லேமினேஷன் செய்யப்பட்ட அட்டை வடிவத்தில் நிரந்தர கணக்கு எண் அளிப்பதை நீக்கியுள்ளது. எனவே, நிறுவன விவகாரங்கள் துறை அமைச்சகம் அளித்த இணைப்புக்கான சான்றிதழில் கொடுக்கப்பட்டுள்ள நிரந்தரக் கணக்கு எண் மற்றும் வரிக்கழிவு மற்றும் வசூல் எண் போதுமான ஆதாரமாக இருக்கும் என்றும் விளக்கமளிக்கப்படுகிறது.
(Visitor Counter : 137
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841077
அறிவியல் மற்றும் தொழில்நுட்பத்துறை
பல்வேறு பின்னணி கொண்ட இளம் ஸ்டார்ட்-அப்-நிறுவனங்களுடன் மத்திய அமைச்சர் டாக்டர் ஜிதேந்திர சிங் கலந்துரையாடல்: குறிப்பாக பெற்றோர் மற்றும் முதியோர்கள் மத்தியில் விழிப்புணர்வை ஏற்படுத்த வலியுறுத்தல்
அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் இன்று பல்வேறு பின்னணி கொண்ட இளம் ஸ்டார்ட்-அப்-களுடன் கலந்துரையாடினார். இந்த கலந்துரையாடலின் போது குறிப்பாக பெற்றோர் மற்றும் முதியோர்கள் மத்தியில் விழிப்புணர்வை ஏற்படுத்த வேண்டும் என வலியுறுத்தினார்.
புதுதில்லியில் உள்ள பிரகதி மைதானத்தில் நடைபெற்று வரும் தேசிய தொழில்நுட்ப வார கண்காட்சியை பார்வையிட்ட டாக்டர் ஜிதேந்திர சிங் இந்த கலந்துரையாடலில் கலந்துகொண்டார். அப்போது இளம் ஸ்டார்ட்-அப்- நிறுவனங்களுக்கு முன்னுரிமை அளிப்பதே பிரதமர் திரு நரேந்திர மோடியின் விருப்பம் என்றார். இந்த கண்காட்சியில் சிஎஸ்ஐஆர், உயிரி தொழில்நுட்பத்துறை, இஸ்ரோ, அணுசக்தித்துறை, பாதுகாப்பு ஆராய்ச்சி மற்றும் மேம்பாட்டு அமைப்பு ஆகியவற்றின் சார்பில் அமைக்கப்பட்டிருந்த அரங்குகளையும் பார்வையிட்டார். தொடர்ந்து பேசிய அமைச்சர், கடந்த 2014-ம் ஆண்டுக்கு முன்பு ஸ்டார்ட்-அப்- நிறுவனங்களின் எண்ணிக்கை 350 முதல் 400-ஆக இருந்ததை சுட்டிக்காட்டினார். 2016-ம் ஆண்டு பிரதமர் நரேந்திர மோடி புதுதில்லி செங்கோட்டையில் ஸ்டார்ட்-அப்- இந்தியா இயக்கத்தை தொடங்கியது முதல் தற்போது வரை ஸ்டார்ட்-அப்-களின் எண்ணிக்கை 1 லட்சத்திற்கும் அதிகமாக வளர்ந்திருப்பதை அவர் எடுத்துரைத்தார். இந்த கண்காட்சியை காண வருகை தந்திருந்த பள்ளிக் குழந்தைகளிடமும், அவர்களது ஆசிரியர்கள் மற்றும் ஸ்டார்ட்-அப்- நிறுவனத்தினருடனும் அமைச்சர் கலந்துரையாடினார்.
இந்த தொழில்நுட்ப வார கண்காட்சியை பெற்றோர் தங்களது குழந்தைகளுடன் வருகை தந்து பார்வையிட வேண்டும் என கேட்டு கொண்ட அவர்,21ம் நூற்றாண்டில் இந்தியா அதிரடி வேகத்துடன் எவ்வாறு முன்னேறியிருக்கிறது என்பதை அவர்களும் தெரிந்துகொள்ள வாய்ப்பளிக்க வேண்டும் எனவும் வலியுறுத்தினார்.
1998 ஆம் ஆண்டு நடத்தப்பட்ட இந்தியாவின் பொக்ரான் அணு ஆயுத சோதனை வெற்றிக்கு உறுதுணையாக இருந்த விஞ்ஞானிகள், பொறியாளர்கள் மற்றும் தொழில்நுட்ப வல்லுனர்களை கௌரவிக்கும் வகையில், கடந்த 1999 ஆம் ஆண்டு முன்னாள் பிரதமர் அடல் பிஹாரி வாஜ்பாயால் தேசிய தொழில்நுட்பத் தினம் தொடங்கப்பட்டது. அப்போது முதல் தேசிய தொழில்நுட்பத் தினம் ஒவ்வொரு ஆண்டும் மே 11-ந் தேதி கொண்டாடப்பட்டு வருகிறது.
ஒவ்வொரு ஆண்டும் வெவ்வேறு கருப்பொருளின் அடிப்படையில் கொண்டாடப்படும் இந்தத் தினத்தில், இந்தாண்டுக்கான கருப்பொருள் பள்ளி முதல் ஸ்டார்ட்-அப் நிறுவனங்கள் வரை இளம் மாணவர்களை புதிய கண்டுபிடிப்புகளை உருவாக்க ஊக்குவித்தல் என்பதாகும்.
பிரதமர் அலுவலகம்
முன்னாள் பிரதமர் பண்டித ஜவஹர்லால் நேருவின் பிறந்த தினத்தை முன்னிட்டு பிரதமர் மரியாதை
முன்னாள் பிரதமர் பண்டித ஜவஹர்லால் நேருவின் பிறந்த தினத்தை முன்னிட்டு அவருக்கு பிரதமர் திரு நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது :
“முன்னாள் பிரதமர் பண்டித ஜவஹர்லால் நேருவின் பிறந்த தினத்தில் அவருக்கு மரியாதை செலுத்துகிறேன். மேலும், தேசத்திற்காக அவர் ஆற்றிய பங்களிப்பையும் நாம் நினைவுகூர்வோம்”.
எஃகுத்துறை அமைச்சகம்
உற்பத்தியுடன் இணைந்த ஊக்கத்தொகை திட்டத்தின் கீழ் தனித்தன்மையான எஃகு உற்பத்திக்கு விண்ணப்பங்கள் பெறுவதற்கான கடைசி தேதி 15.09.2022 வரை நீடிக்கப்பட்டுள்ளது
உற்பத்தியுடன் இணைந்த ஊக்கத்தொகை திட்டத்தின் கீழ் தனித்தன்மையான எஃகு உற்பத்திக்கு https://plimos.meconlimited.co.in/ என்ற இணைய தளத்தின் மூலம்
விண்ணப்பங்கள் பெறுவதற்கான கடைசி தேதி 15.09.2022 வரை நீடிக்கப்பட்டுள்ளது.
பங்கேற்பதற்கான வகைமை, தகுதி மற்றும் இதர அம்சங்கள் 29.07.2021 அன்று அறிவிக்கப்பட்டுள்ளன. இவையே இணைய பக்கத்திலும் உள்ளன.
ஆர்வமுள்ள நிறுவனங்கள் கடைசி தேதிக்கு முன்னதாக இணைய பக்கத்தில் முதலில் பதிவு செய்து பிறகு விண்ணப்பிக்குமாறு கேட்டுக்கொள்ளப்படுகின்றன.
பிரதமர் அலுவலகம்
பாபு ஜெகஜீவன்ராமின் பிறந்தநாளை முன்னிட்டு அவருக்கு பிரதமர் நினைவு கூர்ந்தார்
பாபு ஜெகஜீவன்ராமின் பிறந்தநாளை முன்னிட்டு அவருக்கு பிரதமர் திரு நரேந்திர மோடி அவரை நினைவு கூர்ந்தார்.
இதுதொடர்பாக பிரதமர் வெளியிட்டுள்ள செய்தியில், “சுயமாக பாடுபட்டு முன்னேற்றம் கண்ட பாபு ஜெகஜீவன்ராமின் கடுமையான உழைப்பு மறக்க முடியாதது. சுதந்திரப் போராட்ட வீரராக, முதுபெரும் நிர்வாகியாக இந்தியாவுக்கு அவர் ஆற்றிய சேவைகள் குறைவற்றது. பாபுஜி உண்மையான ஜனநாயகவாதி. சர்வாதிகாரத்திற்கு அவர் அடிபணிய மறுத்தார். அவரது பிறந்தநாளான இன்று இந்தியா அவரை நினைவுகூறுகிறது” என்று குறிப்பிட்டுள்ளார்.
-----
(Visitor Counter : 99
நிதி அமைச்சகம்
2019-20 ஆம் ஆண்டில் பொதுத் துறை பங்குகள் விற்பனைக்கு உயர்த்தப்பட்ட இலக்கு ரூ.1,05,000
2019-20 ஆம் நிதியாண்டில் பொதுத் துறை பங்குகள் மூலம் ரூ.1,05,000 கோடி திரட்டுவது என்று உயர்த்தப்பட்ட இலக்கை அரசு நிர்ணயித்துள்ளது. மத்திய நிதி மற்றும் பெரு நிறுவன விவகாரத் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று பட்ஜெட் தாக்கல் செய்தபோது இந்தத் தகவலை வெளியிட்டார்.
நிதி சாராத பொதுத் துறை நிறுவனங்களில் அரசின் பங்கு 51 %- க்கும் குறைவாக சென்றுவிடாத வகையில், பங்குகளை விற்கும் கொள்கையை அரசு கடைபிடித்து வருகிறது என்று அவர் தெரிவித்தார்.
மத்திய அமைச்சரவை
டிஜிட்டல் மாற்றத்திற்கான மக்கள்தொகைஅளவுகோலில் அமல்படுத்தப்பட்ட வெற்றிகரமானடிஜிட்டல் தீர்வுகளைப் பகிர்ந்து கொள்ளும் துறையில் இந்தியா - அமெரிக்கா இடையேஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டதற்கு மத்தியஅமைச்சரவை ஒப்புதல் அளித்துள்ளது
இந்தியக் குடியரசின் மின்னணு மற்றும் தகவல் தொழில்நுட்ப அமைச்சகம் மற்றும் ஆர்மீனியக் குடியரசின் உயர் தொழில்நுட்பத் தொழில் அமைச்சகம் இடையே டிஜிட்டல் மாற்றத்திற்கான மக்கள்தொகை அளவுகோலில் செயல்படுத்தப்பட்ட வெற்றிகரமான டிஜிட்டல் தீர்வுகளைப் பகிர்வதில் ஒத்துழைப்புக்கான புரிந்துணர்வு ஒப்பந்தத்தில் 2023 ஜூன் 12 ஆம் தேதி கையெழுத்திட்டதற்கு பிரதமர் தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
இந்தப் புரிந்துணர்வு ஒப்பந்தம் இரு நாடுகளின் டிஜிட்டல் மாற்ற முன்முயற்சிகளை செயல்படுத்துவதில் நெருக்கமான ஒத்துழைப்பு, அனுபவங்கள் மற்றும் டிஜிட்டல் தொழில்நுட்ப அடிப்படையிலான தீர்வுகள்  ஆகியவற்றை ஊக்குவிப்பதை நோக்கமாகக் கொண்டுள்ளது. தகவல் தொழில்நுட்பத் துறையில் வேலை வாய்ப்புகளுக்கு வழிவகுக்கும் மேம்பட்ட ஒத்துழைப்பை இந்தப் புரிந்துணர்வு ஒப்பந்தம் நோக்கமாகக் கொண்டுள்ளது.
இந்த புரிந்துணர்வு ஒப்பந்தம் இரு தரப்பினரும் கையொப்பமிட்ட நாளிலிருந்து 3 ஆண்டுகளுக்கு நடைமுறையில் இருக்கும்.
டிஜிட்டல் பொது உள்கட்டமைப்புத் துறையில் அரசுடன் அரசு  வணிகத்துடன் வணிகம்  என இருதரப்பு ஒத்துழைப்பு மேம்படுத்தப்படும். இந்தப் புரிந்துணர்வு ஒப்பந்தத்தில் பரிசீலிக்கப்படும் நடவடிக்கைகளுக்கு அவற்றின் வழக்கமான நிர்வாகக் செயல்பாட்டு ஒதுக்கீடுகள் மூலம் நிதியளிக்கப்படும்.
தகவல் தொடர்பு தொழில்நுட்பத் துறையில் இருதரப்பு மற்றும் பலதரப்பு ஒத்துழைப்பை மேம்படுத்துவதற்காக பல நாடுகள் மற்றும் பலதரப்பு நிறுவனங்களுடன் மின்னணு மற்றும் தகவல் தொழில்நுட்ப அமைச்சகம் ஒத்துழைத்து வருகிறது. இக்காலகட்டத்தில், தகவல் தொழில்நுட்பத் துறையில் ஒத்துழைப்பையும் தகவல் பரிமாற்றத்தையும் ஊக்குவிப்பதற்காக பல்வேறு நாடுகளைச் சேர்ந்த அதன் சக நிறுவனங்கள் / முகவர்களுடன் புரிந்துணர்வு ஒப்பந்தங்கள் / உடன்படிக்கைகளை மேற்கொண்டுள்ளது. இது டிஜிட்டல் இந்தியா, தற்சார்பு இந்தியா, மேக் இன் இந்தியா போன்ற மத்திய அரசு எடுத்து வரும் பல்வேறு முன்முயற்சிகளுடன் இணக்கமாக உள்ளது, இது நாட்டை டிஜிட்டல் அதிகாரம் பெற்ற சமூகமாகவும் அறிவுசார் பொருளாதாரமாகவும் மாற்றுவதாகும். மாறிவரும் இந்த முன்னுதாரணத்தில், பரஸ்பர ஒத்துழைப்பை மேம்படுத்தும் நோக்கத்துடன் வணிக வாய்ப்புகளை ஆராய்வது, சிறந்த நடைமுறைகளைப் பகிர்வது, டிஜிட்டல் துறையில் முதலீடுகளை ஈர்ப்பது ஆகியவை உடனடி தேவையாகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1956912
பிரதமர் அலுவலகம்
ஒரே பதவி ஒரே ஓய்வூதியத் திட்டத்தின் ஐந்தாவது ஆண்டை முன்னிட்டு சிறப்பான சேவைக்காக மூத்த வீரர்களுக்கு பிரதமர் மரியாதை செலுத்தினார்
ஒரே பதவி ஒரே ஓய்வூதியத் திட்டம் ஐந்து ஆண்டுகளை நிறைவு செய்துள்ளதை முன்னிட்டு சிறப்பான சேவைக்காக
மூத்த வீரர்களுக்கு பிரதமர் திரு நரேந்திர மோடி இன்று மரியாதை செலுத்தினார்.
"ஐந்து ஆண்டுகளுக்கு முன்பு இதே நாள், நமது நாட்டை தீரத்துடன் பாதுகாக்கும் நமது சிறந்த வீரர்களின் நலனை உறுதி செய்வதற்கான வரலாற்று சிறப்புமிக்க நடவடிக்கையை இந்தியா எடுத்தது. ஒரே பதவி ஒரே ஓய்வூதியத் திட்டம் ஐந்து ஆண்டுகளை நிறைவு செய்திருப்பது சிறப்பான நிகழ்வாகும். ஒரே பதவி ஒரே ஓய்வூதியத் திட்டத்துக்காக தசாப்தங்களாக இந்தியா காத்திருந்தது.
மூத்த வீரர்களின் சிறப்பான சேவைக்காக அவர்களை நான் வணங்குகிறேன்," என்று பிரதமர் கூறினார்.
PIB Headquarters
நவம்பர் 23 ஆம் தேதி சிறப்பு பாஸ்போர்ட் முகாம்
பொதுமக்களின் தேவையைப் பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், நவம்பர் 23, 2019  அன்று, வேலூர் அண்ணாசாலையில் உள்ள தலைமை அஞ்சலகத்தில் உள்ள அஞ்சலக பாஸ்போர்ட் சேவை மையத்தில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூர் அஞ்சலக பாஸ்போர்ட் சேவை மையம் 23.11.2019  அன்று மற்ற பணி நாட்களைப் போலவே செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 80 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி, இணையதளத்தின் வழியே உரிய கட்டணத்தைச் செலுத்தி, பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அஞ்சலக பாஸ்போர்ட் சேவை மையத்திற்குக் கொண்டுவர வேண்டும். தேவையான அசல் ஆவணங்களையும் சுய சான்றளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
23.11.2019, சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு, 20.11.2019  அன்று பிற்பகல் 2.30 மணிக்குத் தொடங்கும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்பட மாட்டாது. இதனை சென்னை மண்டல பாஸ்போர்ட் அலுவலகம் வெளியிட்டுள்ள செய்திக் குறிப்பில் தெரிவித்துள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 183.24 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 183.24 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.32 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806790
அணுசக்தி அமைச்சகம்
2031-ம் ஆண்டுக்குள் அணுமின் உற்பத்தித் திறன் 7480 மெகாவாட்டிலிருந்து 22,480 மெகாவாட்டாக அதிகரிக்கும் என்று டாக்டர் ஜிதேந்திர சிங் கூறினார்.
நாட்டில் தற்போது 23 அணு உலைகள் மூலம் 7,480 மெகாவாட் அணு மின் உற்பத்தி திறன் உள்ளதாக, மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலக பணியாளர், மக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார். மாநிலங்களவையில் எழுத்துப்பூர்வமாக அளித்த பதிலில் டாக்டர் ஜிதேந்திர சிங், 2022-23 ஆம் ஆண்டில் அணுமின் உலைகள் 46982 மில்லியன் யூனிட் மின்சாரத்தை உற்பத்தி செய்துள்ளன என்று கூறியுள்ளார்.
2022-23 ஆம் ஆண்டில் நாட்டின் மொத்த மின் உற்பத்தியில் அணுசக்தியின் பங்கு சுமார் 2.8% என்று டாக்டர் ஜிதேந்திர சிங் கூறினார். அதன் விவரங்கள் பின்னிணைப்பில் கொடுக்கப்பட்டுள்ளன.
|
|
மாநிலம்
|
|
இடம்
|
|
அலகு
|
|
திறன் 
|
|
|
|
|
|
மகாராஷ்டிரா
|
|
தாராபூர்
|
|
டேப்ஸ்-1மற்றும்
|
|
160
|
|
|
|
டேப்ஸ் -2மற்றும்
|
|
160
|
|
|
|
டேப்ஸ் -3
|
|
540
|
|
|
|
டேப்ஸ் -4
|
|
540
|
|
|
|
ராஜஸ்தான்
|
|
ராவத்பட்டா
|
|
ரேப்ஸ்-1@
|
|
100
|
|
|
|
ரேப்ஸ் -2
|
|
200
|
|
|
|
ரேப்ஸ் -3மற்றும்
|
|
220
|
|
|
|
ரேப்ஸ் -4
|
|
220
|
|
|
|
ரேப்ஸ் -5
|
|
220
|
|
|
|
ரேப்ஸ் -6
|
|
220
|
|
|
|
தமிழ்நாடு
|
|
கல்பாக்கம்
|
|
வரைபடங்கள்-1மற்றும்
|
|
220
|
|
|
|
வரைபடங்கள்-2
|
|
220
|
|
|
|
கூடங்குளம்
|
|
கே.கே.என்.பி.பி-1
|
|
1000
|
|
|
|
கே.கே.என்.பி.பி-2
|
|
1000
|
|
|
|
உத்தரப் பிரதேசம்
|
|
நரோரா
|
|
நேப்ஸ்-1
|
|
220
|
|
|
|
நேப்ஸ் -2
|
|
220
|
|
|
|
குஜராத்
|
|
காக்ரபர்
|
|
கே.ஏ.பி.எஸ்-1
|
|
220
|
|
|
|
கே.ஏ.பி.எஸ்-2
|
|
220
|
|
|
|
கே.ஏ.பி.எஸ்-3|
|
700
|
|
|
|
கர்நாடக
|
|
கைகா
|
|
கேஜிஎஸ்-1
|
|
220
|
|
|
|
கேஜிஎஸ்-2
|
|
220
|
|
|
|
கேஜிஎஸ்-3
|
|
220
|
|
|
|
கேஜிஎஸ்-4
|
|
220
|
|
தற்போது நிறுவப்பட்டுள்ள அணுமின் உற்பத்தித் திறன் 2031-ம் ஆண்டுக்குள் 7,480 மெகாவாட்டிலிருந்து 22,480 மெகாவாட்டாக உயரும். கட்டுமானப் பணிகளை படிப்படியாக முடித்து ஒப்புதல் அளிக்கப்படும். எதிர்காலத்தில் புதிய அணு உலைகள் அமைக்க அரசு கொள்கை அளவில் ஒப்புதல் அளித்துள்ளது என்றார் அவர்.
உள்துறை அமைச்சகம்
மருத்துவக் கல்வி இடங்களில் இதர பிற்படுத்தப்பட்டப் பிரிவினர் மற்றும் பொருளாதாரத்தில் நலிவடைந்தோருக்கு இட ஒதுக்கீடு வழங்குவதற்கான திரு மோடி அரசின் முடிவுக்கு மத்திய உள்துறை அமைச்சர் திரு அமித் ஷா வரவேற்பு
மருத்துவக் கல்வி இடங்களில் இதர பிற்படுத்தப்பட்டப் பிரிவினர் மற்றும் பொருளாதாரத்தில் நலிவடைந்தோருக்கு இட ஒதுக்கீடு வழங்குவதற்கான பிரதமர் திரு நரேந்திர மோடி அரசின் முடிவை மத்திய உள்துறை அமைச்சர் திரு அமித் ஷா வரவேற்றுள்ளார்.
இது குறித்து தமது டிவிட்டர் பக்கத்தில் பதிவிட்டுள்ள திரு அமித் ஷா, “மருத்துவக் கல்வித் துறையில் இளநிலை மற்றும் முதுநிலை  படிப்புகளில் இதர பிற்படுத்தப்பட்டப் பிரிவினருக்கு 27 சதவீதமும் பொருளாதாரத்தில் நலிவடைந்தோருக்கு 10 சதவீதமும் இட ஒதுக்கீடு வழங்குவதற்கான வரலாற்று சிறப்புமிக்க முடிவுக்காக பிரதமர் திரு நரேந்திர மோடிக்கு நான் வாழ்த்துகளை தெரிவிக்கிறேன்,” என்று தெரிவித்துள்ளார்.
“இந்த நீண்டநாள் கோரிக்கையை நிறைவேற்றியதன் மூலம், பிற்படுத்தப்பட்டப் பிரிவினர் மற்றும் பொருளாதாரத்தில் நலிவடைந்தோரின் நலனுக்கான அரசின் உறுதியை பிரதமர் திரு நரேந்திர மோடி வெளிப்படுத்தியுள்ளார். திரு மோடி அரசின் இந்த முடிவின் மூலம் சுமார் 5,500 மாணவர்கள் பலனடைவார்கள்,” என்று மத்திய உள்துறை அமைச்சர் மேலும் கூறியுள்ளார்.
இத்திட்டத்தின் கீழ், இதர பிற்படுத்தப்பட்டப் பிரிவினருக்கான 27 சதவீத இட ஒதுக்கீட்டுடன், பொருளாதாரத்தில் நலிவடைந்தோருக்கான 10 சதவீத இட ஒதுக்கீடும், நடப்பு 2021-22 கல்வி ஆண்டில் இருந்து அனைத்து இளநிலை/முதுநிலை மருத்துவ/பல் மருத்துவ படிப்புகளுக்கும் அகில இந்திய பிரிவில் நீட்டிக்கப்படுகிறது.
குடியரசுத் துணைத் தலைவர் செயலகம்
சர்வதேச சுற்றுலா தலங்களை காண்பதற்கு முன்பாக முதலில் உள்நாட்டு சுற்றுலா இடங்களை காணவேண்டும் –இந்திய சுற்றுலா பயணிகளுக்கு குடியரசுத் துணைத்தலைவர் வலியுறுத்தல்
சுற்றுலாவுக்கான சொர்க்கம் என்று இந்தியாவை வர்ணித்த குடியரசுத் துணைத்தலைவர் திரு ஜெகதீப் தன்கர், சர்வதேச சுற்றுலா தலங்களை காண்பதற்கு முன்பாக முதலில் உள்நாட்டு சுற்றுலா இடங்களை காணவேண்டும் என்று இந்திய சுற்றுலா பயணிகளை இன்று வலியுறுத்தினார்.
புதுதில்லியில் நடைபெற்ற நிகழ்ச்சியில் 2018-19ம் ஆண்டுக்கான தேசிய சுற்றுலா விருதை வழங்கி பேசிய அவர், நாட்டின் பொருளாதார வளர்ச்சி மற்றும் வேலைவாய்ப்பில் சுற்றுலா முக்கிய பங்கு வகிப்பதாக தெரிவித்தார்.
மருத்துவ சுற்றுலா துறையில் இந்தியாவின் மகத்துவமான பங்களிப்பு குறித்து குறிப்பிட்ட அவர், நமது பழமையான முறைகளான ஆயுர்வேதம் மற்றும் யோகா, உலக அளவில் பிரபலமடைந்துள்ளதாக அவர் தெரிவித்தார்.
இந்த நிகழ்ச்சியில், இந்திய சுற்றுலா புள்ளியியல் 2022 என்ற புத்தகத்தை குடியரசுத் துணைத்தலைவர் வெளியிட்டார். அத்துடன் GoBeyond:75 Experiences of North India என்ற மின் புத்தகத்தையும் அவர் வெளியிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862624
உள்துறை அமைச்சகம்
மத்திய உள்துறை அமைச்சர் திரு.அமித் ஷா, மத்திய அமைச்சரவை இன்று எடுத்த முக்கிய முடிவுகளைப் பாராட்டி, பிரதமர் திரு.நரேந்திர மோடிக்கு தமது நன்றியைத் தெரிவித்தார்
கொரோனா பேரழிவின்போது எவரும் பசியுடன் இருக்ககூடாது என்பதை உறுதி செய்யும் பிரதமர் திரு.நரேந்திர மோடியின் நிலைப்பாடு போற்றுதலுக்கு உரியதாகும் என்று மத்திய உள்துறை அமைச்சர் திரு.அமித் ஷா தெரவித்துள்ளார். இது குறித்து ட்வீட் செய்துள்ள திரு.அமித் ஷா, கோடிக்கணக்கான ஏழை மக்களுக்கு, பொது விநியோகத் திட்டத்தின் மூலம் ரேஷன் பொருட்களை வழங்க வகை செய்யும் பிரதமரின் கரிப் கல்யாண் அன்ன யோஜனா திட்டத்தை  நவம்பர் வரை நீட்டிக்க மத்திய அமைச்சரவை கூட்டத்தில் முடிவு எடுக்கப்பட்டதை பாராட்டி, நன்றி தெரிவித்துள்ளார்.
திரு.அமித் ஷா கூறுகையில், “கொரோனா நெருக்கடியின் ஆரம்ப நாட்களில், உஜ்வலா திட்டத்தின் கீழ், ஏழை பெண்களுக்கு மூன்று இலவச சமையல் எரிவாயு சிலின்டர்களை மூன்று மாதங்களுக்கு வழங்க பிரதமர் முடிவு எடுத்திருந்தார். பல குடும்பங்கள் மூன்று சிலின்டர்களை முழுமையாகப் பெற முடியவில்லை. இதன் விளைவாக, இந்த திட்டம் செப்டம்பர் வரை நீட்டிக்கப்பட்டுள்ளது” “இதன் மூலம் ஏழு கோடியே நாற்பது லட்சம் பெண்கள் பயனடைவார்கள்”, என்று திரு.அமித் ஷா தெரிவித்தார்.
"இன்று, பிரதமரின் வீட்டுவசதி திட்டத்தின் கீழ், நகர்ப்புறங்களில் குடியேறும் புலம் பெயர்ந்தவர்களுக்கு “கட்டுப்படியாகக்கூடிய வாடகையில் வீட்டுவசதி வளாகத்திற்கு” மத்திய அமைச்சரவை மேலும் ஒப்புதல் அளித்துள்ளது. மோடி அரசின் இந்த வரலாற்று சிறப்புமிக்க முடிவின் மூலம், நகரங்களில் கட்டப்படும் பிரதமரின் ஆவாஸ் யோஜனா அடுக்கு மாடி குடியிருப்புகள், புலம் பெயர்ந்த தொழிலாளர்கள்களுக்கு மலிவான வாடகைக்கு கிடைக்கும்.” என்றார். “அனைவருக்கும் வீட்டு வசதி” என்ற இலக்கை மேலும் வலுப்படுத்தும் இந்த முடிவை வரவேற்றுள்ள திரு.அமித் ஷா, திரு. மோடிக்கு தமது நன்றியைத் தெரிவித்துள்ளார்.
மத்திய உள்துறை அமைச்சர் மேலும் கூறுகையில், ‘அனைவரும் ஒன்றிணைவோம் அனைவரும் உயர்வோம்’ என்ற “மந்திரத்திற்கான தமது உறுதிப்பாட்டை மீண்டும் வலியுறுத்தி இருப்பதன் மூலம், சிறு வணிகர்களுக்கு பயனளிக்கும் வகையில் மற்றொரு முக்கியமான திட்டத்தை” பிரதமர் விரிவுபடுத்தி இருப்பதாகக் குறிபிட்டார். “இன்றைய அமைச்சரவைக் கூட்டத்தில் பணியாளர்கள் வருங்கால வைப்பு நிதி கணக்கில் பங்களிப்பு ஆகஸ்ட் வரை நீட்டிக்கப்பட்டுள்ளது. மோடி அரசின் இந்த முடிவால், சிறு வணிகத்தில் ஈடுபட்டுள்ள சுமார் 72 லட்சம் மக்கள் பயன் பெறுவார்கள் என்றும் திரு.அமித் ஷா குறிப்பிட்டார்.